देम
हैलो?
स्टुअर्ट बर्क्स, ऐसा और कितनी बार होगा?
ठीक है, बाय।
माफ़ करना, जॉर्ज। पता है अजीब लग रहा होगा
कि मैं इस तरह आ गई, पर मुझे वहाँ से निकलना था इससे पहले कि...
-कोई बात नहीं। -हे भगवान, नहीं, यह ठीक नहीं है।
एक घूँट पी लो, अच्छा लगेगा।
तुमने कहा था तुम्हें कुछ चाहिए।
तुमने कहा था तुम बहुत कुछ कर सकते हो।
इतना मत पियो। चढ़ जाएगी।
मुझे एक काम करवाना है, जॉर्ज।
उन्हें भगाना चाहती हूँ।
उस काली कुतिया को और उसके परिवार को, चाहती...
पता है क्या करने को कह रही हो?
सौ बार पूछोगे तो भी यही जवाब मिलेगा।
उसने मुझे मारा, जॉर्ज।
उसने तुम पर हाथ उठाया?
सभ्य तरीकों से समझाकर तंग आ चुकी हूँ।
कुत्ता काटे, तो उसे मार देते हैं।
तुम्हें पता है न यह कैसे करना है?
यहाँ बस हम दोनों हैं, जॉर्ज।
पता है कैसे करना है।
तो, क्या तुम करोगे?
जब तक और जितनी धीरे-धीरे तुम चाहो।
पहले अंदर जाकर आराम कर लो।
ये मुझे सबसे ज़्यादा पसंद हैं।
-पर मेरे खिलौने? -बस एक खिलौना।
-पर... -ज़िद मत करो, ग्रेसी जीन।
बाकी के बाद में ले जाएँगे।
और रूबी और डैडी का क्या?
-हम उन्हें छोड़कर जा रहे हैं? -बिल्कुल नहीं।
उनके आते ही हम सब यहाँ से चले जाएँगे।
कहाँ?
किसी अच्छी जगह पर। जाकर बाकी का...
-पर डैडी ने कहा था यह जगह अच्छी है। -ग्रेसी जीन, प्लीज़।
इसलिए जा रहे हैं कि आपने उस गोरी औरत को मारा?
मैंने किसी को मारा है, तो यकीन मानो, वह उसी काबिल थी।
तो इसलिए कि मैंने स्कूल में गलती की?
नहीं, गुड़िया।
तुमने कुछ नहीं किया।
वह उस बुरी मिस वीरा ने किया था।
-आपको मुझ पर भरोसा है? -हमेशा।
अगली बार वह बदशक्ल गोरी दिखाई दे, तो ज़ोर से चीखना,
मैं उसे भी चाँटा लगा दूँगी।
"बदशक्ल गोरी।"
मैं किसी को तुम्हें चोट पहुँचाने नहीं दूँगी।
ठीक है?
-जाकर अपनी बहन का सामान ले आओ, ठीक है? -ठीक है, माँ।
क्या लगता है, सार्जेंट?
कोहराम मचा हुआ है।
उसकी चाबियाँ और पर्स भी नहीं हैं।
हे भगवान, तुम्हें दिखाई नहीं दे रहा क्या?
उस नीग्रो ने उसे अगवा किया है।
मिस्टर...
एक पेन क्यों नहीं ले आते?
ठीक से लिख लेना।
जॉन क्यू. करदाता।
देखो, उस परिवार के घर के बगीचे पर मेरी नज़र पड़ी थी।
वह तुमने तो नहीं किया होगा, है न?
मतलब, वहाँ तो सब ठीक से लिखा है।
तुम और क्लार्क यहाँ बैठकर वक्त बर्बाद कर सकते हो,
पर मैं अपने परिवार के साथ कुछ बुरा होने तक इंतज़ार नहीं करूँगा।
एक समय था जब आज़ाद, गोरा और 21 साल के होने की कोई अहमियत थी।
माफ़ करना। वे बस थोड़े परेशान हैं।
-तुम ठीक हो? -परेशान तो हूँ पर...
इसकी बात नहीं कर रहा।
उस रात।
मेरे आदमियों ने बताया कि तुम ऐसी जगह दिखे जहाँ तुम्हें नहीं होना चाहिए था।
हाँ, नहीं, वह तो...
क्या कहा?
-देखो... सुनो... -ए...
वे जगहें भी बाहर से हर दूसरे बार जैसी ही दिखती हैं।
शायद कोई गलती हो गई होगी, है न?
बिल्कुल। तुम समझ गए।
हाँ। गलत वक्त पर, गलत जगह पर थे।
हाँ।
सुनो, तुम्हें नहीं लगता न कि सामने वाले उस अश्वेत का
इससे कोई लेना-देना होगा?
उसकी कार और पर्स गायब हैं,
इसलिए मुझे लगता है वह अपनी मर्ज़ी से कहीं गई है।
और तुम्हारी बीवी से मिला हूँ।
क्या... तुम अभी यह करने जा रहे हो?
मुझे...
मुझे भी देखना है। मुझे तुम्हें उनके साथ वह करते देखना है।
हे भगवान।
पता है यह कितना मुश्किल था?
मैं कब से इंतज़ार कर रहा था और...
शायद मैं सपना देख रहा हूँ और यहाँ नहीं हूँ,
और तुम भी यहाँ नहीं हो।
मैं तो खुशी से मर ही जाऊँगा।
ज़रूर!
रॉयल क्राउन।
बर्फ़ होंठों को छूती है तो अच्छा लगता है।
पता नहीं... मुझे बहुत प्यास लगी है।
ओह, प्रिय।
कहा था न कि कम पीना।
तुम छोटी सी तो हो,
मुझे अंदाज़ा लगाना पड़ा कि वह कितना डालूँ।
तुम जाग जाओगी...
और तुम देखोगी।
बादल...
उन्हें जगाना मत।
तुम ऐसे भाग गई जैसे मैंने किराया माँग लिया हो।
मैं फ़ोन करके पूछने वाली थी कि क्या हम...
तुम्हारे घर पर बहुत लोग हैं,
-पर अगर हम कुछ दिन वहाँ रह सकें... -लकी। बस करो, बैठो।
तुम्हें हुआ क्या है? बैठो!
कुछ चीज़ों से भागना मुमकिन नहीं है, लक।
-बेटियाँ कहाँ हैं? -ग्रेसी जीन को सामान बाँधने भेजा है।
वह बच्ची इस सबको कैसे झेल रही है?
वह ठीक रहेगी।
हम ठीक रहेंगे। बस यहाँ से निकलना है।
जान, उससे चेस्टर वापस नहीं आएगा।
तुमने उसकी तस्वीर सामने ही रखी है।
बिल्कुल हेनरी जैसा दिखता है।
कितना प्यारा बच्चा है।
देखो तो।
लकी, मैंने तुम्हारे बारे में बहुत सोचा।
इसके बारे में सोचा और...
कैसे वे गोरे बाहर बैठकर तुम्हें पागल करने में लगे हैं,
मेरे मन में यह खयाल आता है
कि, जान, शायद चेस्टर
इस झंझट से दूर प्रभु के पास ही ज़्यादा खुश रहेगा।
रो लो।
हाँ, रोकर अपना बोझ हल्का कर लो, जान। हेज़ल तुम्हारे साथ है।
तुम क्या बड़े-बड़े मनसूबे बाँध रहे हो?
-मैंने सोचा... -यह सब रहने दो।
उन्हें कभी पता मत चलने देना कि तुम सोच रहे हो।
तुम हमें मरवा दोगे।
यह कैसे हुआ?
उनके यहाँ बड़े-बड़े पीच के पेड़ थे,
तंबाकू के खेतों के आगे।
बहुत फल लगते थे।
और मालिक अपने बच्चों को फल तोड़ने देता था,
और वे भागते हुए हमारे पास से निकलते,
ऐसे खिलखिलाकर हँसते जैसे खुद भगवान गुदगुदी कर रहे हों।
हम बस उन्हें देखते हुए तंबाकू तोड़ते थे।
उस तंबाकू पर सुबह से शाम तक झुके काम में लगे रहते थे,
और सूरज तो जैसे हमारी जान लेने के लिए चमकता था,
तब कभी-कभी बस एक रसीला पीच खाने का मन करता था।
मुझे मीठा पसंद नहीं है।
तुमने उन खेतों में काम किया है।
उन खेतों में काम किया है?
एक दिन, जब सूरज हमें झुलसा रहा था,
हम मरे जा रहे थे और बूढ़ा कफ़ी...
वह बंदा,
वह इतना बूढ़ा था कि शायद गुलामों के पहले जहाज़ में आया होगा।
इतनी तेज़ धूप थी कि बेचारा कफ़ी बेहोश हो गया।
मुझे यह कहने में शर्म नहीं आती कि मैं भी बेहोश होने वाला था।
तो मैंने खुद से कहा,
"ये पीच भगवान ने यहाँ छोड़े हैं।
"अगर हम कुछ ले लें, तो उन्हें एतराज़ नहीं होगा।"
तो मैंने वे उठाए,
बस वे सड़े हुए जो ज़मीन पर ही पड़े थे,
जो गिर गए थे।
मैंने तो उन्हें तोड़ा भी नहीं था।
और मैं उन्हें लाया
और कफ़ी लाज़र की तरह फिर जी उठा!
जब मालिक वहाँ आया,
तो उसने ज़मीन पर पड़े बीज देख लिए,
पूछा, "ये पीच कहाँ से आए?
"तंबाकू के पेड़ पर तो पीच नहीं लगते।"
ज़्यादातर बंदे इतने डरे हुए थे कि जवाब नहीं दे सके,
पर मुझे सच पता था।
वे पीच किसी की जायदाद नहीं थे,
सिवाय प्रभु के,
तो मैंने कहा, "मैं उठाकर लाया था।
"बस वे जो पेड़ से गिर गए थे।"
और ओल मालिक बोला
कि वह सारी ज़मीन उसकी है,
और उसकी इजाज़त के बगैर कोई नीग्रो एक कीड़ा भी नहीं ले सकता।
फिर उसने पूछा कि मैंने कितने पीच लिए थे,
तो मैंने उंगली उठाकर जवाब दिया, और...
-पता है मैं क्या करता... -कुछ नहीं करते!
तुम्हें यकीन नहीं होता?
तुमने देखा न...
कि मैंने क्या किया।
और तुम जानते हो मैं उसके साथ क्या कर सकता था।
अपने बॉस के साथ? बर्क्स?
मैं नहीं कर सका।
वह घर पर नहीं था।
वह मेरी गलती नहीं थी।
मिस्टर हेनरी, कभी भी
सही वक्त पर सही जगह नहीं होते।
इसका क्या मतलब हुआ?
जब उन गोरों ने मिस लकी पर हमला किया था।
-तुम कहाँ थे? -बस करो।
-उन्होंने उसके साथ बहुत मज़े किए। -बस करो।
और फिर उस बच्चे को छीन लिया।
तुमने किसी को कुछ नहीं किया।
चेस्टर।
उसे वे पीच पसंद थे।
चुप हो जा, इससे पहले कि मैं तुझे मार डालूँ।
क्या तुम्हें डर लग रहा है?
अश्वेतों की जन्नत गोरों के लिए क्या होती है?
जहन्नुम।
बिल्कुल सही कहा।
रहमदिल प्रभु यीशु।
आपने हमें सिखाया था
कि आप और सिर्फ़ आप ही
रहमदिल और न्यायसंगत हैं,
लेकिन इस दुनिया में नहीं।
यह दुनिया घिनौने लोगों से भरी है।
लेकिन आपके राज्य में...
लकी, वह फूलों से भरी है, वहाँ शहद की नदियाँ बहती हैं।
वे हमारा इंतज़ार कर रहे हैं।
इस दुनिया में नहीं।
इस दुनिया में, लोग हमारे प्यारे, अश्वेत बच्चों को ज़हर देना चाहते हैं।
वे हमारे बेटों को मार डालना चाहते हैं, पर हम ऐसा होने नहीं देंगे।
हाँ, हम ऐसा नहीं होने देंगे।
लकी, नहीं। नहीं।
और वे हमें तबाह कर देना चाहते हैं,
चाहते हैं कि हम खुद को तबाह कर दें, लकी।
पर हम उन्हें ऐसा नहीं करने देंगे!
-नहीं करने देंगे। -नहीं! अपने बच्चों के साथ नहीं!
-अपने बच्चों के साथ नहीं! -अपने साथ नहीं!
हम उन्हें ऐसा नहीं करने देंगे!
हम माँएँ हैं।
वक्त आ गया है कि हम माँएँ
अपने परमपिता का काम पूरा करें, लकी!
हम अपने परमपिता का काम पूरा करेंगे, लकी!
उनकी तादाद दस करोड़ से भी ज़्यादा है,
और हम बस कुछ लाख हैं।
शायद हम उन्हें हरा नहीं सकते,
पर यह ज़रूर सुनिश्चित कर सकते हैं
कि हम अपने बच्चे अपने प्रभु यीशु को समर्पित करें।
जब हम कहें, तब नहीं जब वे कहें।
और इस तरह हम अपनी ताकत वापस लेंगे,
और उनसे उनकी ताकत छीन लेंगे।
माँ!
आप क्या कर रही हैं?
हम प्रार्थना कर रहे हैं, बेटा।
और उन्होंने मेरी प्रार्थना सुन ली।
किसने, माँ?
सामान कक्ष
तुमने उनकी शक्लें देखीं?
तुमने कमाल कर दिया, रूबी।
और टाँगें कितनी ऊपर जा रही थीं? गजब।
मुझे तो पता भी न था कि मैं यह कर सकती हूँ।
पर तुमने किया।
और आज रात, वहाँ सब तुम्हारा असली रूप देखेंगे।
मुझे तुम पर नाज़ है।
तुम क्या चाहती हो?
इससे छुटकारा पाना चाहती हूँ।
माँ और बाकी सब...
अब मैं उनके जैसी नहीं लगना चाहती।
अब मैं... बदसूरत नहीं रहना चाहती।
मैं खूबसूरत लगना चाहती हूँ, डोरिस।
बेमिसाल।
तुम्हारी तरह।
अपनी आँखें खोलो, रूबी ली।
देखो।
तुमने यह कैसे...
देखो।
तुम्हारे पैदा होने के बाद,
लगा न था कि ज़िंदगी में एक और नन्हा फ़रिश्ता आएगा।
पर फिर...
चेस्टर आ गया।
बिल्कुल।
और मुझे पता है कि तुम भी उसे उतना ही याद करती हो जितना मैं करती हूँ।
लेकिन वह तो जन्नत में है, माँ।
आप दुखी मत हो।
बच्चे माता-पिता को आदेश नहीं देते।
माफ़ कीजिए, माँ।
आप ऊपर किससे बात कर रही थीं, माँ?
यहाँ बहुत ठंड है।
अगर रूबी घर आई, तो हमें न देखकर घबरा जाएगी।
माँ?
"और उसने, जो अपने बेटे से बहुत प्यार करती थी,
"उसका बलिदान दे दिया...
"ताकि हमें बचाया जा सके।"
फिरोन का मन कठोर हो गया,
और मूसा ने विपत्तियों का कहर ढा दिया।
क्या तुम्हारा कुत्सित कालापन अय्यूब से भी बेहतर है?
अब्राहम से भी बेहतर है?
उनके मुकाबले में, तुम एक राक्षस हो।
मुझे तुम्हें बचाना होगा, गुड़िया।
माँ, मैंने माफ़ी माँग ली न।
तुम्हें उसकी याद आती है न?
तुम अपने भाई के साथ खेल सकोगी।
माँ, मैं नहीं खेलना चाहती। प्लीज़।
तुम्हें उसकी याद नहीं आती?
क्या तुम इतनी नीच हो?
मैं अच्छी बनकर रहूँगी। वादा करती हूँ।
तुम जो भी छूती हो, वह बर्बाद हो जाता है,
और तुम्हारे मन पर मेरा ही हुकुम चलेगा,
एक बकरी की तरह, या कीचड़ में खेलते सूअर की तरह।
मुझे तुम्हें बचाना होगा।
काम पूरा करो, राक्षस।
माफ़ करना। मैं तुम्हें कुछ नहीं करूँगी।
पर आप यही करने वाली थीं!
नहीं, मैं...
मैं मिस वीरा को मार रही थी।
सच में?
वह तुम्हारे बगल में खड़ी थी।
और मैंने उसका सिर धड़ से अलग कर दिया।
माँ!
माँ, मुझे कुछ हो गया है।
हे भगवान।
मिस्टर एमरी।
मैं तुम्हें ही ढूँढ़ रहा था।
कोई समस्या है क्या, ऑफ़िसर?
तुम्हारे पास कितना समय है?
सुनने में बहुत अजीब लगेगा,
पर क्या तुमने वेंडेल परिवार के घर में कुछ अजीब होते देखा है?
मुझे बहुत कुछ दिखता है, ऑफ़िसर।
तो पति ने कहा कि उसे अपनी पत्नी
काफ़ी समय नहीं मिल रही और घर भी सारा बिखरा पड़ा है।
मैंने उससे कहा कि शायद कोई बड़ी बात न हो, पर समझ सकते हो।
उम्मीद करता हूँ कि वह कमीनी ठीक है।
क्या कहा?
उम्मीद करता हूँ कि सब ठीक है।
तुमने अब भी मेरे सवाल का जवाब नहीं दिया।
अब याद आ रहा है
कि कुछ बातें मेरी नज़र में आई हैं।
कुछ अजीब बातें।
जैसे कि?
मैं दूसरों की ज़िंदगी में दखल न देने की कोशिश करता हूँ।
उससे मामला बिगड़ जाता है।
पर मैं तुमसे यह करने को कह रहा हूँ।
वे पहले से हमसे नफ़रत करते हैं।
अब अगर मैंने कुछ कहा...
यहाँ बस हम दोनों ही हैं।
चलो भी, मिस्टर एमरी।
अगर वह आपकी बीवी होती तो कैसा लगता?
आपकी बीवी की बात से याद आया,
क्या वह अभी भी...
मैं उसी से बात कर लेता हूँ, सब पता चल जाएगा।
कहा था कि मामला बिगड़ जाता है।
तुमने तो कर दिखाया!
तुमने ऐसा क्यों किया?
हे भगवान, मार्टी, यह किसलिए है?
बटेर के लिए। क्या लगता है यह क्यों लाया हूँ?
-कुछ मिला? -अभी तक तो नहीं। तैयार हो?
किसके लिए?
वहाँ जाकर उनसे ढंग से सवाल करने के लिए।
-उसकी कार नहीं दिखी, मार्टी। -तो?
तो अब तुम जाकर उसके बीवी-बच्चों को धमकाओगे?
इंतज़ार करते हैं।
बेट्टी ने ये बकवास देखी, तो क्या सोचेगी?
कि उसकी इज़्ज़त बचा रहे हैं?
अगर वह इस बात पर नाराज़ हुई और तुमने चाँटा न मारा, तो मैं मारूँगा।
क्या कहा?
वह आ गया।
-माफ़ कर दीजिए, माँ। -माफ़ी की ज़रूरत नहीं।
यह तुम्हारी गलती नहीं है। हमारी गलती नहीं है।
इस जगह में कुछ है, और हम जा रहे हैं।
लक!
-जान, हमें... -हमें जाना होगा। अभी।
हम कहाँ जाएँगे?
मुझे माफ़ कर दीजिए।
नहीं। मुझे माफ़ कर दो।
मुझे माफ़ कर दो। मुझे माफ़ कर दो।
जान, मैंने थोड़ा सामान बाँध लिया है। यहाँ से चलो।
ठीक है।
चलो!
अंदर बैठो। जल्दी।
-वे भाग रहे हैं। -वे कहीं नहीं जाएँगे।
शांत हो जाओ। हम यह नहीं करेंगे। मैं जाकर...
सी. ई.
कोई बेवकूफ़ी मत करो।
रुक जाओ, मार्टी। रुको।
नहीं, तुम्हें यह नहीं करने दूँगा!
हेनरी!
मुझे तुम्हारी बीवी की चिंता तुमसे ज़्यादा है।
माँ, डैडी से जल्दी आने को कहिए।
बाहर आओ, एमरी!
क्या हो रहा है? डैडी के हाथ में क्या है?
प्लीज़।
क्यों?
मैं उसे छोड़कर नहीं आ सकी।
प्लीज़।
मैं उसे छोड़कर नहीं आ सकी।
मैं उसे छोड़कर नहीं...
मैं उसे छोड़कर नहीं आ सकी।
मुझे माफ़ कर दो!
मेरा बच्चा!
संवाद अनुवादक शीला सिजिन मैथ्यूज़
रचनात्मक पर्यवेक्षक रवीन्द्र शंकर शुक्ल